28/08/2015 | Administración LocalMunicipal
Vilarmaior
Aprobación definitiva Ordenanza fiscal nº 11

O Pleno do Concello de Vilarmaior, en sesión extraordinaria celebrada o día 03/07/2015, acordou a aprobación provisional da modificación da Ordenanza fiscal nº 11 reguladora da taxa por tramitación de expedientes e por expedición de documentos administrativos e aprobada definitivamente, xa que transcorrido o prazo de exposición pública, non se presentaron reclamacións, publícase o texto íntegro da ordenanza, de conformidade co disposto no artigo 17.4 do RDL 2/2004 polo que se aproba o Texto refundido da lei reguladora das facendas locais. Vilarmaior, 18 de agosto de 2015 O Alcalde Accidental, Manuel Varela López No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, Reguladora das Bases de Réxime Local, e de conformidade co disposto nos artigos 15 a 19 do Real Decreto lexislativo 2/2004, do 5 de marzo, polo que se aproba o Texto refundido la Lei reguladora das facendas locais, se regula a taxa por tramitación de expedientes e por expedición de documentos administrativos que se rexerá pola presente ordenanza fiscal.1. Constitúe o feito impoñible da taxa a actividade administrativa desenvolvida con motivo da tramitación e expedición, a instancia de parte, de toda clase de expedientes e de documentos administrativos que se indican no artigo 6 desta ordenanza.2. Entenderase tramitada a instancia de parte calquera documentación administrativa que fose provocada polo particular ou redunde no seu beneficio aínda que non mediase solicitude expresa polo interesado.3. Non estará suxeita a esta taxa a tramitación de documentos e expedientes necesarios para o cumprimento de obrigas fiscais, así como as consultas tributarias, os expedientes de devolución de ingresos indebidos, os recursos administrativos contra resolucións municipais de calquera índole e os relativos á prestación de servizos ou realización de actividades de competencia municipal e a utilización privativa ou o aproveitamento especial de bens do dominio público municipal, que estean gravados por outra taxa municipal ou polos que se esixa un prezo público por este concello. Son suxeitos pasivos desta taxa, en concepto de contribuíntes, as persoas físicas ou xurídicas, así como as entidades as que se refire o artigo 35.4 da Lei 58/2003, do 17 de decembro, Xeral Tributaria, que soliciten, provoquen ou en cuxo interese redunde a tramitación do documento ou expediente de que se trate. O réxime de responsabilidade axustarase ao previsto nos artigos 41 a 43 da Lei 58/2003 xeral tributaria.1.- A cota tributaria determinarase por unha cantidade fixa sinalada segundo a natureza dos documentos ou expedientes a tramitar, de acordo coa tarifa que contén o artigo seguinte.2.- A cota de tarifa corresponde á tramitación completa, en cada instancia, do documento ou expediente de que se trate, desde a súa iniciación ata a súa resolución final, incluída a certificación e notificación ao interesado do acordo recaído. A taxa á que se refire esta ordenanza rexerase polas seguintes tarifas: 1. Devéngase a taxa e nace a obriga de contribuír cando se presente a solicitude que inicie a tramitación do expediente ou pola que se solicite a expedición do documento administrativo suxeito ao tributo.2. Ademais, o devengo prodúcese nos casos aos que se refire o número 2 do artigo 2º, cando teñan lugar as circunstancias que provean a actuación municipal de oficio ou cando esta se inicie sen previa solicitude do interesado mais redunde no seu beneficio.1.- A taxa esixirase, no momento de entrega ou notificación do documento, ou cando se realice a tramitación do expediente que a orixine, mediante o pago nas dependencias municipais de recadación ou na entidade bancaria que se indique.2.- Os escritos recibidos segundo o establecido polo artigo 38.4. b. c. d. e) da Lei 30/92, do 26 de novembro, de Réxime Xurídico das Administracións Públicas e Procedemento Administrativo Común, que non veñan acompañados do ingreso do importe da taxa, serán admitidos provisionalmente pero non poderán tramitarse sen previa emenda da deficiencia, para o que se requirirá ao interesado co fin de que no prazo de dez días pague as taxas correspondentes, coa advertencia de que, de non facelo así, arquivarase sen máis trámite a solicitude. En todo o relativo á cualificación de infraccións tributarias, así como das sancións que ás mesmas correspondan en cada caso, estarase ao disposto nos artigos 181 e seguintes da Lei Xeral Tributaria. Queda derrogada a ordenanza fiscal Nº 11 reguladora da taxa por expedición de documentos administrativos, aprobada o día 28 de setembro de 1989 e publicada no BOP nº 288 do día 18 de decembro de 1989. A presente ordenanza fiscal, aprobada definitivamente, entrará en vigor e será de plena aplicación ao día seguinte ao da súa publicación no BOP, permanecendo en vigor ata a súa modificación ou derrogación expresa.